Педофилашна а, бер дийначунна а кхелехула вен кхачор меттахIотто деза, аьлла, кхайкхам баржийна Оьрсийчоьнан Юкъараллин палатин а, Адаман бакъонийн кхеташонан а Нохчийчуьрчу декъашхочо Солтаев Мансура. Цо президенте а, Пачхьалкхан Думе а, пачхьалкхан Юкъараллин кхеташоне а хьажийна шен дехар. Шен кхайкхам нийса бу аьлла хета Солтаевна, бухе дуьллу цо Дагестанехь 8 шо долу Омарова Калимат яда а йина, хийзор, цул тIаьхьа ер. Оцу зуламна бехкево Iедало 36 шо долу Леваши юьртара вахархо.